open-index/open-wikipedia-markdown huggingface dataset:
चिया सीड्स

**चिया सीड्स** () चाहे **चिया बीज**, *सैल्विया हिस्पनिका* नाँव के पौधा के बीया होखे लें। ई खाए जोग पदार्थ में आवे लें आ इनहन के कई गो सेहत संबंधी फायदा होखे के बतावल जाला भा अइसन दावा कइल जाला।

मूल रूप से *सैल्विया हिस्पानिका* मैक्सिको के पौधा हवे जेकरे बीया के चिया कहल जाला। ई बीया लगभग 2 मिलीमीटर मोटाई के होखे लें। 

इनहाना के पानी में भें के खाइल जाला चाहे पानी भा जूस में भें के घोंट लिहल जाला।

## संदर्भ
मित्रांनो chia seeds म्हणजे जानू हे एक प्रकारचं झाड आहे, ते आपल्या भारतातील नसून मेक्सिको या देशातील एक झाड आहे, त्यामुळे त्याला आपल्या हिंदी किंवा मराठीमध्ये विशिष्ट असे नाव नाही. chia 

chia seeds in marathi information  
श्रेणी:खाये जोग फल
उष्णकटिबंधी बरखाबन जलवायु

**उष्णकटिबंधी बरखाबन जलवायु** () चाहे **भूमध्यरेखीय जलवायु** () एक किसिम के उष्णकटिबंधी जलवायु हवे जे आमतौर पर भूमध्यरेखा के 10 से 15 डिग्री उत्तर आ दक्खिन ले मिले ले। एह जलवायु के बिसेसता भारी बरखा, तापमान में कम बदलाव आ पूरा साल भर बरखा होखल महत्व के लच्छन बाने। कोपेन के जलवायु बर्गीकरण में एह तरह के जलवायु के *Af* प्रकार के जलवायु बतावल गइल हवे। ई जलवायु टिपिकल रूप में गरम, बहुत नम आ बरखा वाली होखे ले।

## नमूना के तौर पर कुछ जलवायु चार्ट

श्रेणी:कोपेन के जलवायु वर्गीकरण
श्रेणी:बरसाती बन
श्रेणी:उष्णकटिबंध
श्रेणी:उष्णकटिबंधी मौसम बिज्ञान
भूमध्यसागरीय देसन के लिस्ट

The Mediterranean countries are those that surround the Mediterranean Sea or located within the Mediterranean Basin. Twenty sovereign countries in Southern Europe, the Levant and North Africa regions border the sea itself, in addition to two island nations completely located in it (Malta and Cyprus).

While not having a coastline in the Mediterranean, Portugal, Andorra, San Marino, Vatican City, Kosovo, Serbia, Bulgaria, North Macedonia and Jordan are often included on the list of Mediterranean countries. Such classification is mostly based on their geographical, economic, geopolitical, historical, ethnic and cultural (language, art, music, cuisine) ties to the region as a whole. Other factors include climate and flora.

## भूमध्य सागर के तीरे पड़े वाला देस सभ के लिस्ट
नीचे अइसन देसन के लिस्ट दिहल जात बा जे भूमध्य सागर के तीरे पड़े लें, लिस्ट में नाँव घड़ी के सुई के दिसा में बाटे, आइबेरियन प्रायदीप के जिब्राल्टर से शुरू क के:

;दक्खिनी यूरोप समुंद्र तीरे, पच्छिम से पूरुब
* 
* (a British Overseas Territory)
* 
*
* 
* 
*
* 
*
*
*
* 
* 
* (de facto, disputed)
*

;लेवांत समुंद्र तीरे, उत्तर से दक्खिन
*
*
*  
* (Gaza)

;उत्तरी अफिरकी समुंद्र तीरे, पूरुब से पच्छिम
*
*
*
*
* 

## भूमध्य बेसिन में पड़े वाला देस
नीचे अइसन देसन के लिस्ट दिहल गइल बा जे जीव भूगोलीय भूमध्य बेसिन में पड़े लें:

;दक्खिनी यूरोप
*
* 
* (a British Overseas Territory)
* 
*
*
*
*
* 
*
* 
*
*
*
*
* 
* 
* (de facto, disputed)
*

;लेवांत इलाका
*
*
*
*
*  
* (Gaza)

;उत्तरी अफिरका
*
*
*
*
* 
*

## अउरी देस

* Mediterranean Basin#Ecoregions, list of countries in the Mediterranean Basin by ecoregion
* Mediterranean Sea#Hydrography, list of countries in the drainage basin of the Mediterranean Sea

## इहो देखल जाय
* भूमध्य सागर के तीरे आबाद बस्ती सभ के लिस्ट
* पूरबी भूमध्य क्षेत्र

## संदर्भ

.
भूमध्य सागरीय
.
श्रेणी:भूमध्य सागर
लिबेसिओ

**लिबेसिओ** चाहे इटैलियन में **लिबेत्चो** ( Leveche लेबेच) भूमध्य सागरीय क्षेत्र में पछुआ चाहे दक्खिन-पच्छिम से आवे वाली हवा के नाँव हवे जे मुख्यरूप से कोर्सिका में सालो भर बहे ले; एकरा कारन समुंद्र में उभार पैदा हो जाला आ अकसरहा ई तेज तुफानी पछुआ स्क्वल ले आवे ले। गरमी के सीजन में ईलागातार बहे ले जबकि जाड़ा में एकरा साथे पारापारी ट्रमोंटेन भी बहे ले। शब्द लिबेस्सियो इटैलियन भाषा के शब्द हवे जे मूल रूप से ग्रीक भाषा के हवे आ लैटिन भाषा से हो के आइल हवे; एकर मूल अरथ होला "लीबियाई"।

## इहो देखल जाय

* लोकल हवा सभ के लिस्ट

श्रेणी:हवा सभ
श्रेणी:भूमध्य क्षेत्र
श्रेणी:यूरोप के जलवायु
श्रेणी:भूमध्य क्षेत्र के भूगोल
ओस्ट्रो

**ओस्ट्रो** () भा औस्त्रो चाहे ऑस्ट्रो () भूमध्य सागरीय क्षेत्र, आ बिसेस रूप से एड्रियाटिक सागर के इलाका, में दखिनही हवा हवे। ई एह इलाका के लोकल हवा हवे जे दक्खिन ओर से उत्तर दिसा के बहे ले। एकर नाँव लैटिन भाषा के *ऑस्टर* से आइल हवे जेकर मतलब "दक्खिन दिसा" होखे ला।

ऑस्ट्रो एगो गरम आ नम हवा हवे; नमी के मौजूदगी के कारन बरखा करे ले। हालाँकि, एकरा के कभी-कभार लिबेसिओ आ सिरोको बूझल जा सके ला। लिबेसिओ चाहे लेबेच दक्खिन-पच्छिम से बहे ले आ सिरोको दक्खिन पूरुब से बहे ले।

## इहो देखल जाय

* लोकल हवा सभ के लिस्ट

## संदर्भ

श्रेणी:हवा सभ
श्रेणी:भूमध्य क्षेत्र
श्रेणी:यूरोप के जलवायु
श्रेणी:भूमध्य क्षेत्र के भूगोल
ग्रेगाल

**ग्रेगाल** () भूमध्यसागरीय क्षेत्र में एगो लोकल हवा हवे। ई उत्तर-पुरुब दिसा से आवे ले। एकर उत्पत्ती तब होखे ला कम हवादाब के क्षेत्र माल्टा के दक्खिन में बन जाला आ उत्तर-पुरुब ओर से गम्हीर ठंढा हवा आवे ले आ एह दीप के परभावित करे ले। ई हवा अउरियो पच्छिमी भूमध्यसागरीय दीप सभ के परभावित करे ले।

ई इटैलियन भाषा के *ग्रेसाले* आइल हवे आ ई मूल रूप से ग्रीक हवा के "जकाइन्थोस" दीप से आवे के कारन अइसन नाँव वाली हो सके ले।

## इहो देखल जाय

* लोकल हवा सभ के लिस्ट

## संदर्भ

श्रेणी:हवा सभ
श्रेणी:भूमध्य क्षेत्र
श्रेणी:यूरोप के जलवायु
श्रेणी:भूमध्य क्षेत्र के भूगोल
लेवांत (हवा)

[thumb|upright=1.1|[जिब्राल्टर के चट्टान के पूरबी किनारा पर लेवांत बयार के निर्माण।]]
**लेवांत** () चाहे **लेवेंटर** () भूमध्यसागरीय क्षेत्र में बहे वाली पुरुआ लोकल हवा हवे। ई हवा पच्छिमी भूमध्य सागर आ दक्खिनी फ़्रांस में पुरुब से पच्छिम के बहे ले। जिब्राल्टर के इलाका में आ सटल स्पेन में एकरा के ***वेनितो दे लेवानते*** (Viento de Levante) चाहे **लेवेंटर** कहल जाला।

आमतौर पर स्पेन के पूरबी तीरे पर आ काडीज के खाड़ी में एकर दिसा कुछ उत्तर-पूरुब से होखे ला बाकी जिब्राल्टर जलजोड़ में फँस के बहे पर ई सीधा पुरुआ हो जाले जहाँ एकर अंग्रेजी नाँव लेवेंटर हवे।

## इहो देखल जाय

* लोकल हवा सभ के लिस्ट

## संदर्भ

श्रेणी:हवा सभ
श्रेणी:भूमध्य क्षेत्र
श्रेणी:यूरोप के जलवायु
श्रेणी:भूमध्य क्षेत्र के भूगोल
कुतुबनुमा

**कुतुबनुमा** () एगो अइसन डिवाइस होला जे नेविगेशन खातिर इस्तेमाल होखे ला आ चारों दिसा के जानकारी देवे ला; एकरे अलावा ई भूगोलीय ओरिएंटेशन में कामे आवे ला। आमतौर पर एह में एगो चुंबकीय सुई होखे ले जेह पर उत्तर दिसा चिन्हित रहे ला। हालाँकि,एकरे अलावा एह में कार्ड नियर सतह भा सगरी दिसा चिन्हित करे वाला कंपास रोज भी हो सके ला। एकर उत्तर दिसंबर वाला हिस्सा चुंबकीय उत्तर दिसा के सूचित करे ला (हालाँकि पृथिवी के चुंबकीय ध्रुव सभ के संदर्भ में देखल जाय तब टेक्निकल रूप से ऊ चुंबकीय दक्खिन होखे ला)। भूगोलीय उत्तर आ चुंबकीय उत्तर में कुछ अंतर होखे ला जेकरा के चुंबकीय अंतर भा मैग्नेटिक वैरियेशन कहल जाला।

एकर ई नाँव क़ुतुबनुमा, फ़ारसी से आइल हवे जहाँ क़ुतुब सितारा ध्रुवतारा के कहल जाला।

## इहो देखल जाय
* कंपस रोज़
* उत्तर दिसा

## बाहरी कड़ी

* Handbook of Magnetic Compass Adjustment 
* Paul J. Gans, The Medieval Technology Pages: Compass
* Evening Lecture To The British Association At The Southampton Meeting on Friday, August 25, 1882. Refers to compass correction by Fourier series.

श्रेणी:चुंबकीय डिवाइस
श्रेणी:नेविगेशनल डिवाइस
श्रेणी:चाइनीज आबिस्कार
फाइल शेयरिंग

**फ़ाइल शेयरिंग** () एक ठो अइसन काम हवे जेकरे जरिये दुसरे लोगन तक ले डिजिटल मीडिया उपलब्ध करावल जाला चाहे बाँटल जाला। अइसन डिजिटल मीडिया में कंप्यूटर प्रोग्राम, मल्टीमीडिया (आडियो, इमेज आ बीडियो), डाकुमेंट आ ई-बुक सभ शामिल बाड़ें। स्टोर करे, ट्रांसमिट करे आ बितरण में सभसे कॉमन तरीका सभ बाड़ें: रिमूवेबल मीडिया, सेंट्रलाइज्ड सर्वर सभ, इंटरनेट आधारित हाइपरलिंक वाला डाकुमेंट आ पियर-टू-पीयर नेट्वर्किंग।

फ़ाइल साझा करे वाली टेक्नॉलजी, जइसे कि बिटटोरेंट, आधुनिक जमाना के मीडिया पाइरेसी के अभिन्न अंग बन चुकल बाड़ें; अइसने हालत एकेडमिक डेटा आ अउरी फिरी कंटेंट खातिर भी बाटे।


श्रेणी:इंटरनेट टर्मावली
भूमध्य बेसिन

**भूमध्य बेसिन** (, ) चाहे **भूमध्य क्षेत्र** चाहे **भूमध्य प्रदेश** () भा कभी-काल्ह ***मेडिटेरेनिया*** (), जीव भूगोल में भूमध्य सागर के आसपास के जमीनी हिस्सा सभ खातिर इस्तेमाल होखे वाला शब्दावली हवे जहाँ प्रमुख रूप से भूमध्यसागरीय जलवायु मिले ले आ जहाँ भूमध्यसागरीय बन, वुडलैंड आ झाड़ी वाली बनस्पति मिले ले।

ई कौनों राजनीतिक भा सांस्कृतिक प्रदेश भा इलाका के रूप में ना परिभाषित कइल जाला बलुक जीव भूगोल के टर्म हवे। भूमध्य सागर के साथे सीमा सझिया करे वाला भा एकरे तीरे पड़े वाला यूरोप के सगरी देसन के इलाका के भूमध्यसागरीय यूरोप कहल जाला।

## इहो देखल जाय
* भूमध्य सागर
* भूमध्यसागरीय जलवायु
* भूमध्यसागरीय यूरोप
जोंडा

[thumb|upright=1.6|डाइग्राम में [फॉन इफेक्ट से जोंडा के उत्पत्ती देख्लावल गइल बा।]]

**जोंडा** () अर्जेंटाइना में बहे वाली लोकल हवा हवे। ई फॉन किसिम के हवा हवे, मने की कौनों पहाड़ के ऊपर से गुजर के दुसरे साइड के पहाड़ी ढाल से नीचे आवे पर गरम आ सूखल हवा हवे। चिली आ अर्जेंटाइना के सीमा पर मौजूद एंडीज परबत के पूरबी ढाल पर ई हवा बहे ले आ पच्छिम से आवे ले।

एकर एगो नाँव सोंदो/सोंडो (Sondo) भी हवे।

## पैदाइश
पोलर मारीटाइम हवा राशि से पैदाहोखे वाली हवा हवे जे एंडीज परबत के पच्छिमी ढाल पर ठंढा आ नम होखे ले बाकी पहाड़ पर चढ़े के समय बरखा करे ले आ जब दुसरे साइड में जोंडा के रूप में उतरे ले तब एडियाबेटिक प्रासेस से गर्म होखे लागे ले आ बहुधा धूल-धक्कड़ भरल भी हो सके ले। एकर रफ़्तार 240 किमी/घंटा तक ले हो सके ले।

## इहो देखल जाय
* फॉन
* चिनूक
* लोकल हवा सभ के लिस्ट

## संदर्भ

श्रेणी:हवा सभ
श्रेणी:अर्जेंटाइना
श्रेणी:दक्खिन अमेरिका के जलवायु
श्रेणी:दक्खिन अमेरिका के भूगोल
विलिवाव

**विलिवाव** (, पुराना हिज्जे: *williwau*), मौसम बिज्ञान में, अचानक कौनों पहाड़ी समुंद्र तीरे से समुंद्र के ओर होखे वाला हवा के ब्लास्ट के कहल जाला। एह शब्द के उत्पत्ती के बहुत जानकारी नईखे; हालाँकि, ई शब्द ब्रिटिश नाविक लोग 19वीं सदी के शुरुआत से क रहल बाटे।

लोकल हवा के रूप में दू गो जगह अइसन बाड़ीं जहाँ ई विलिवाव हवा चलें लीं: अल्यूशियन दीप समूह के लगे अलास्का के ओर से आ मैगलेन जलजोड़ (दक्खिन अमेरिका आ अंटार्कटिका के बीचा में) के लगे। अलास्का में एकरा खातिर *आउटफ्लो विंड* आ *स्क्वामिश विंड* नाँव से भी जानल जाला। तीसरे जगह, ग्रीनलैंड के लगे एकरा के पिटेराक के नाँव से जानल जाला।

विलिवाव ठंढा हवा के पहाड़ी ढाल से अचानक नीचे धँसके से उत्पत्ती होखे ला आ एह तरीका से एकरा के एगो कैटाबैटिक हवा मानल जाला।

## इहो देखल जाय
* पिटेराक (Piteraq)
* कैटाबैटिक हवा
* लोकल हवा सभ के लिस्ट

## संदर्भ

## बाहरी कड़ी
* Williwaw, a Colloquial Word for Katabatic Wind, geographyrealm.com पर। 
श्रेणी:हवा सभ
ओरोशी

**ओरोशी** () जापान में बहे वाली एगो लोकल हवा हवे। ई एगो तेज बहे वाली कैटाबैटिक हवा हवे हवे जे बिचला होंशू के प्रशांत महासागर वाला साइड में कांटो के मैदान में बहे ले। ई मजिगर तेज हवा होखे ले जे कभी-काल्ह नोकसान भी चहुंपा सके ले। जापानी भाषा में एकर मतलब होला "शैतानी हवा"।

हवा सभ के बर्गीकरण में एकरा के कैटाबैटिक प्रकार के हवा मानल जाला।

## इहो देखल जाय
* योमा
* विलिवाव
* कैटाबैटिक हवा
* लोकल हवा सभ के लिस्ट

## संदर्भ

## अउरी पढ़े खातिर
* . (1969). , Vol. 20, No. 2, pp. 111-174, 126 Tokyo, Meteorological Research Institute. OCLC 1761858
* Mostow, Joshua S., ed. (1996).  ''Pictures of the Heart: The Hyakunin Isshu in Word and Image.'' Honolulu: University of Hawaii Press. ; OCLC 645187818
* Simpson, John E. (1994). *Sea Breeze and Local Winds.* Cambridge: Cambridge University Press. ;  OCLC 243798029

श्रेणी:हवा सभ
श्रेणी:जापान के भूगोल
पृथिवी के ग्रेविटी

**पृथिवी के ग्रेविटी** (), जेकरा **** से चिन्हित कइल जाला, नेट एक्सिलरेशन हवे जे गुरुत्वाकर्षण (पृथिवी के भीतर के द्रब्यमान बितरण से मिले वाला) आ सेंट्रीफ्यूगल फ़ोर्स (पृथिवी के घूर्णन से मिले वाला) के संजुक्त परभाव के चलते चीजन के मिले ला। ई वेक्टर क्वान्टिटी हवे, जेकर डाइरेक्शन साहुल के दिशा में होखे ले आ एकर ताकत भा मैग्निट्यूड g=\|\mathit{\mathbf{g}}\| नॉर्म द्वारा दिहल जाला।

एसआई यूनिट में एह एक्सिलरेशन के मीटर प्रति सेकेंड वर्ग  (चीन्हा के रूप में m/s2 चाहे m·s−2) चाहे न्यूटन प्रति किलोग्राम (N/kg or N·kg−1) में बतावल जाला।

## संदर्भ

ग्रेविटी
पोलर स्ट्रेटोस्फेरिक क्लाउड

**पोलर स्ट्रेटोस्फेरिक क्लाउड्स** (; अरथ: *ध्रुवी क्षेत्र के स्ट्रेटोस्फेरिक बादर*, संछेप में **PSCs**) ध्रुवी इलाका में जाड़ा के दिन में देखलाई पड़े वाला बादर हवें जे  के ऊँचाई पर होखे लें।
भारतीय टेंट कछुआ

**भारतीय टेंट कछुआ** कछुआ सभ के एगो प्रजाति हवे। बैज्ञानिक बर्गीकरण में ई जियोएमाइडीडाए परिवार में आवे ला। ई प्रजाति भारत आ बांग्लादेश के मूल निवासी प्रजाति हवे।

## बिबरन
पांगशुरा टेंटोरिया एगो छोटहन साइज के कछुवा हवे। एकर साइज अधिक से अधिक के होखे ला

## उपप्रजाति
एकर तिन गो उपप्रजाति चिन्हित कइल गइल बाड़ी स:

**Pangshura tentoria tentoria* 
**[[Pangshura tentoria circumdata]]* 
**[[Pangshura tentoria flaviventer]]* 

## संदर्भ

## Further reading
*Das I (2002). *Snakes and other Reptiles of India*. Sanibel Island, Florida: Ralph Curtis Books. 144 pp. . (*Pangshura tentoria*, p. 130).
*Gray JE (1834). "Characters of several New Species of freshwater tortoises (*Emys*) from India and China". *Proc. Zool. Soc. London* **2**: 53-55. (*Emys tentoria*, new species, p. 54). (in English and Latin).
*Günther ACLG. (1864). *The Reptiles of British India.* London: The Ray Society. (Taylor and Francis, printers). xxvii + 452 pp. + Plates I-XXVI. (*Pangshura tentoria*, pp. 34-35 + Plate IV, figures C, C').
*Smith MA (1931). *The Fauna of British India, Including Ceylon and Burma. Reptilia and Amphibia. Vol. I.—Loricata, Testudines.* London: Secretary of State for India in Council. (Taylor and Francis, printers). xxviii + 185 pp. + Plates I-II. (*Kachuga tectum tentoria*, pp. 128-129).

## External links
*
*http://www.chelonia.org/kachuga_gallery.htm

श्रेणी:कछुआ
जलभाप

**जलभाप** () चाहे **पानी के भाप**, पानी के गैसीय अवस्था भा फेस़ हवे। जलमंडल में पानी के अवस्था सभ में से इहो एगो अवस्था हवे, बाकी दू गो अवस्था लिक्विड आ ठोस (बरफ) होखे लीं। जलभाप के उत्पत्ती लिक्विड फेस़ में मौजूद पानी के इवैपोरेशन चाहे उबाल से हो सके ला या फिर ठोस बरफ से सीधे सब्लिमेशन से हो सके ला। पानी के भाप पारदर्शी (ट्रांसपैरेंट) होखे ला, वायुमंडल के बाकी अधिकतर घटक गैसन के तरे इहो देखलाई ना पड़े ला। कुछ टिपिकल दसा सभ में जलभाप हमेशा इवैपोरेशन द्वारा बनत रहे ला आ कंडेंसे शन द्वारा वायुमंडल से हटत रहे ला। ई वायुमंडल के हवा के ज्यादातर घटक गैस सभ के तुलना में कम घनत्व वाली आ हल्लुक होखे ले आ कन्वेक्शन चालू कइ सके ले जेकरा चलते बादर बन सके लें।

पृथिवी के जलमंडल के हिस्सा (घटक) होखे के कारन आ जल चक्र के हिस्सा होखे के कारन, ई पृथिवी के वायुमंडल में मजिगर मात्रा में मौजूद रहे ले, जहाँ ई ग्रीनहाउस गैस के रूप में आ गरमी बढ़ावे वाला फीडबैक के रूप में काम करे ले, ई गैर-कंडेंसेशन वाली गैस जइसे कि कार्बनडाइऑक्साइड आ मीथेन के तुलना में ग्रीनहाउस प्रभाव में बेसी योगदान करे ले। पानी के एह भाप के इस्तेमाल स्टीम के रूप में कई तरह से होखे ला जइसे कि खाना पकावे में, आ एनर्जी उत्पादन आ ट्रांसपोर्ट सिस्टम सभ में एकर इस्तेमाल इंडस्ट्रियल रिवोल्यूशन के समय से होखत आ रहल बाटे।

## संदर्भ

### स्रोत ग्रंथ

* 

श्रेणी:पानी के रूप
श्रेणी:गैस में पानी
श्रेणी:ग्रीनहाउस गैस
बुरान

**बुरान** () एगो मजिगर तेज आ बहुत ठंढा लोकल हवा हवे जे मुख्य रूप से साइबेरिया आ मंगोलिया में बहे ले। एकर बहाव के दिसा उत्तर-पुरुब से दक्खिन-पच्छिम के होला। बर्फीला तुफान नियर ई हवा ब्लिजार्ड नियर दसा पैदा करे ले आ जमीन से बरफ उड़ा लेले जेकरा चलते एह हवा के साथे बरफ के पैलेट (ice palette) उड़े लीं।

साइबेरिया के मुख्य इलाका के अलावा ई मध्य एशिया आ अलास्का में भी बहे ले। यूरेशियाई टुंड्रा इलाका में ई **पर्गा** (*purga*) के नाँव से जानल जाला आ अलास्का में एकरे के **बर्गा** (*burga*) हवा के नाँव से जानल जाला।

## काराबुरान
मध्य एशिया में, मुख्य रूप से तारिम बेसिन में, एकरे से मिलत-जुलत एगो हवा **काराबुरान** () चले ले; हालाँकि, एह में बरफ के बजाय धूर धक्कड़ रहे ला आ ई धूर के आन्ही नियर बहे ले जेकरा चलते आसमान करिया हो जाला; एही से एकरा के काराबुरान नाँव परल हवे — कारा माने करिया आ बुरान माने तुफानी हवा।

## इहो देखल जाय
* ब्लिज़र्ड
* लोकल हवा सभ के लिस्ट

## संदर्भ

श्रेणी:हवा सभ
श्रेणी:एशिया के जलवायु
श्रेणी:उत्तर अमेरिका के जलवायु
केप डॉक्टर

**केप डॉक्टर** () एगो लोकल हवा हवे जे दक्खिन अफिरका के केपटाउन इलाका में बहे ले। ई तेज दक्खिन-पुरुआ हवा होखे ले जे दक्खिन अफिरका के समुंद्री तीरे पर बसंत से गर्मी के अंत ले (सितंबर से मार्च, काहें से कि ई दक्खिनी गोलार्ध में पड़े ला) चले लीं। लोकल लोग एकरा के "डॉक्टर" कहे ला काहें से कि अइसन मानल जाला कि ई हवा केसाफ आ रोगाणु मुक्त क देवे ले।

एकरा के साउथ-ईस्टर भी कहल जाला।

## इहो देखल जाय
* फ्रीमैंटल डॉक्टर
* लोकल हवा सभ के लिस्ट

## संदर्भ

श्रेणी:हवा सभ
श्रेणी:अफिरका के भूगोल
इन्फीरियर आ सुपीरियर ग्रह

[thumb|upright=1.3|alt=सौर मंडल के ग्रह सभ के क्रम देखावत चित्र |[सौर मंडल के ग्रह (ख़ाली क्रम आ आकार सही पैमाना पर, दूरी पैमाना अनुसार ना देखावल गइल बाटे)।]]
सौर मंडल में कौनों ग्रह के दुसरे ग्रह के संदर्भ में **इन्फीरियर** (*inferior*) भा **इंटीरियर** (*interior*) ग्रह कहल जाला जब ओह ग्रह के कक्षा (ऑर्बिट, सुरुज के चारो ओर चक्कर लगावे वाला रस्ता) पूरा तरीका से दुसरका ग्रह के कक्षा के भीतर होखे। अगर पृथिवी के संदर्भ मानल जाय तब हमनी के सौर मंडल में दू गो ग्रह बुध आ शुक्र पृथिवी के संदर्भ में इन्फीरियर ग्रह हवें काहें से कि इनहन के ऑर्बिट पूरा तरीका से पृथिवी के ऑर्बिट से छोट हवे आ एकरे भीतर आवे ले। एह तरीका से सुरुज के चक्कर लगावे में पृथिवी इनहन दुनों से **सुपीरियर** (superior) ग्रह हवे। एही तरीका से पृथिवी के सुरुज के चारों ओर चक्कर लगावे वाली कक्षा जिनहन के कक्षा से छोट बाटे ऊ सगरी पिंड पृथिवी से सुपीरियर कहल जालें। मंगल, बृहस्पति, शनि, यूरेनस आ नेपच्यून पृथिवी के संदर्भ में सुपीरियर ग्रह हवें। बौना ग्रह जइसे कि सेरेस आ प्लूटो आ लगभग सगरी एस्टेरॉइड सभ एह अरथ में सुपीरियर कहल जालें काहें कि इनहनों के ऑर्बिट पृथिवी के ऑर्बिट से बड़हन बाटे आ एकरा बहरें पड़े लीं।

## कटेगरी
जब पृथिवी के संदर्भ मानल जाला:
* इन्फीरियर ग्रह: बुध, आ शुक्र
* सुपीरियर ग्रह: मंगल, बृहस्पति, शनि, यूरेनस आ नेपच्यून

श्रेणी:सौरमंडल
नीलगिरि बायोस्फियर रिजर्व

**नीलगिरि बायोस्फियर रिजर्व** () दक्खिन भारत के पच्छिमी घाट पहाड़न पर नीलगिरि पहाड़ी पर एगो बायोस्फियर रिजर्व बाटे। ई भारत के सभसे बड़हन संरक्षित बन क्षेत्र हवे जे तीन गो राज्यन, तमिल नाडु, कर्नाटक आ केरल में बिस्तार लिहले बा। एहमें आरलम, मुदुमलै, मुकुर्ती, नागरहोल, बांदीपुर के संरक्षित इलाका, साइलेंट वैली राष्ट्रीय उद्यान आ वायनाड, करिम्पुड़ा आ सत्यमंगलम सैंक्चुअरी सामिल बाड़ें।

नीलगिरि के पहाड़ी आ एकरे आसपास के इकोसिस्टम के लगभग 5 हजार वर्ग किलोमीटर एरिया के पर्यावरण के ले के 1986 में यूनेस्को के मैन एंड बायोस्फियर प्रोग्राम के तहत ई बायोस्फियर रिजर्व बनावल गइल आ ई भारत के पहिला बायोस्फियर रिजर्व हवे। एहिजे बिबिध किसिम के जियाजंतु आ पेड़-पौधा पावल जालें जे एकरे मजिगर बायोडाइवर्सिटी के सबूत बाड़ें। बड़गा, टोडा, कोटा, इरुला, कुरुंबा, पनिया, अदियान, ईडांड चेट्टी, अल्लार, आ मलायन जनजाति के लोग एहिजे के लोकल निवासी हवे। भारत के प्राकृतिक सोना के खदान एही इलाका में मौजूद बाटे। भारत के परसिद्ध हिल स्टेशन ऊटी एही सुरक्षित एरिया के भीतर बाटे।

## इहो देखल जाय
* ऊटी
* भारत के बायोस्फियर रिजर्व सभ के लिस्ट

## संदर्भ
आयनमंडल

**आयनोस्फियर** (; ) चाहे **आयनमंडल** पृथिवी के ऊपरी वायुमंडल के आयोनाइज्ड पार्ट हवे (जेह में गैस के मॉलिक्यूल धन भा ऋण चार्ज के साथे आयन के रूप में पावल जालें), जेकर शुरुआत सतह से  के ऊँचाई से  के ऊँचाई ले होखे ला, एगो अइसन लेयर जेह में पूरा थर्मोस्फियर, मेसोस्फियर के कुछ हिस्सा आ एक्सोस्फियर के कुछ हिस्सा आवे ला। आयनोस्फियर सुरुज के रेडियेशन से आयोनाइज होखे ला। ई वायुमंडली बिजली में महत्व वाला भूमिका वाला चीज हवे आ पृथिवी के चुंबकीय मंडल के अंदरूनी किनारा बनावे ला। ई रेडियो सिग्नल के प्रोपेगेशन में सहायक साबित होला जेकरा चलते एकर प्रेक्टिकल उपयोगिता बाटे।

## इहो देखल जाय
* मेसोस्फियर
* थर्मोस्फियर
* एक्सोस्फियर

## संदर्भ

## बाहरी कड़ी

* Gehred, Paul, and Norm Cohen, *[https://web.archive.org/web/20031203000823/http://sec.noaa.gov/radio/ SWPC's Radio User's Page]*.
*Amsat-Italia project on Ionospheric propagation (ESA SWENET website)
*NZ4O Solar Space Weather & Geomagnetic Data Archive 
*NZ4O 160 Meter (Medium Frequency)Radio Propagation Theory Notes Layman Level Explanations Of "Seemingly" Mysterious 160 Meter (MF/HF) Propagation Occurrences
*USGS Geomagnetism Program
*Encyclopædia Britannica, Ionosphere and magnetosphere
*Current Space Weather Conditions
*Current Solar X-Ray Flux
*Super Dual Auroral Radar Network
*European Incoherent Scatter radar system

श्रेणी:पृथिवी के वायुमंडल

श्रेणी:प्लाज्मा फिजिक्स
टीका

धार्मिक संस्कृति में **टीका** लिलार भा माथ पर लगावल जाये वाला एक किसिम के निशान भा चीन्हा होला। संस्कृत में एकरा के *तिलक* कहल जाला। आमतौर पर ई चीन्हा दुनों भौहाँ के बीचा में, लिलार के ठीक बीचोबीच भा कुछ ऊपर नीचे लगावल जा सके ला, जहाँ योग में आज्ञा चक्र के स्थिति मानल जाला। हिंदू धरम के अलावा ई बौद्ध, जैन आ अउरियो धर्म सभ में चलन में बाटे आ एकर बिबिध रूप बाने।

कौनों धार्मिक कार-परोज, रसम-रिवाज के मोका पर टीका लगावल आम चलन के चीज हवे हालाँकि, कुछ लोग एकरा के रोजो लगावे वाला हो सके ला। कहीं आवे जाये पर टीका लगा के बिदा करे आ आगमन पर टीका लगा के स्वागत भा अगुवानी करे के रिवाज चलन में हवे।

टीका के माथ पर जगह आ एकर साइज आ आकृति बिबिध किसिम के हो सके ला आ सभके अलग-अलग मतलब भा पहिचान भी हो सके ला।

श्रेणी:हिंदू परंपरा
श्रेणी:हिंदू चीन्हा
श्रेणी:हिंदू पूजापाठ
टीका (बहुअर्थी)

**[[टीका]]** आम चलनसार अरथ में माथ पर लगावल जाए वाला चीन्हा होला। एकरे अलावा एकर अउरियो अरथ हो सके लें:

* टीका, माथ पर भा लिलार पर लगावल जाये वाला चीन्हा (तिलक)
* टीका (वैक्सीन), रोग से बचाव खातिर लिहल जाए वाली सुई-दवाई
* माँगटीका, एक किसिम के गहना
* टीकल, माथे पर टीका लगावे के क्रिया
* भाई टीका, एगो हिंदू तिहुआर जेह में लड़िकी औरत लोग अपना भाई के टीका लगावे ला
आइसोस्टेसी

**आइसोस्टेसी** चाहे **आइसोस्टैसी** (, उच्चा.: *आइसोस्टॅसी*), भा **आइसोस्टेटिक इक्विलिब्रियम** () पृथिवी के क्रस्ट आ मैंटल के बीचा में ग्रेविटेशनल इक्विलिब्रियम के स्थिति हवे जेह में क्रस्ट, मैंटल के ऊपर, अपना मोटाई आ घनत्व (डेंसिटी) के हिसाब से तय होखे वाली ऊँचाई पर "पँवरे ले" (फ्लोट करे ले)। ई कांसेप्ट एह बात के समझावे ला कि कइसे अलग-अलग टोपोग्राफिक ऊँचाई (पहाड़, पठार, मैदान के ऊँचाई) पृथिवी के धरातल पर मौजूद बाने। सुरुआत में ई टर्म महादीपी क्रस्ट आ मैंटल के ले के परिभाषित कइल गइल रहल, बाद में अब एकर ब्याख्या लिथौस्फियर आ एस्थेनोस्फियर के टर्म में कइल जाला, खासतौर पर दीपीय ज्वालामुखी, जइसे कि हवाई दीपसमूह, सभ के संदर्भ में।

हालाँकि, पृथिवी एगो डाइनामिक सिस्टम हवे आ लोड के पर एकर प्रतिक्रिया कई बिबिध तरीकन से होखे ला, आइसोस्टेसी बिबरन देला कि कवन अइसन सीमित करे वाला दसा बाड़ी स जे क्रस्ट आ मैंटल अइसन इक्विलिब्रियम (संतुलन भा समस्थिति) में बाड़ें। कुछ इलाका (जइसे कि हिमालय आ अउरी कन्वर्ज करे वाला प्लेट सीमा) आइसोस्टैटिक इक्विलिब्रियम में ना बाड़ें आ इनहन के ब्याख्या आइसोस्टेसी के मॉडल सब से ना हो पावे ला।

आइसोस्टेसी के ई जनरल टर्म पहिली बेर 1882 में अमेरिकी भूबिज्ञानी क्लैरेंस डटन इस्तेमाल कइले रहलें। हिंदी में एकरा के *भूसंतुलन* चाहे *समस्थिति* कहल जाला।

## इहो देखल जाय
* प्लेट टेक्टॉनिक्स

## संदर्भ

## अउरी पढ़े खातिर
* 

## बाहरी कड़ी
* 

श्रेणी:भूआकृति बिज्ञान
श्रेणी:पृथिवी के क्रस्ट
मैकेनिकल इक्विलिब्रियम

क्लासिकल मैकेनिक्स में, कौनों पार्टिकल **मैकेनिकल इक्विलिब्रियम** () में होला अगर ओह पर नेट फोर्स जीरो होखे। एकरे एक्स्टेंशन के रूप में, कौनों कई पार्ट से बनल फिजिकल सिस्टम मैकेनिकल इक्विलिब्रियम में होला अगर ओकरे सगरी पार्ट सभ पर लागे वाला नेट फोर्स जीरो होखे

## संदर्भ

श्रेणी:क्लासिकल मैकेनिक्स
ईस्टर्न चैंटिंग गोशॉक

**ईस्टर्न (पेल) चैंटिंग गोशॉक** ((), *Melierax poliopterus*, (*मेलीएरैक्स पॉलियोपटेरस*)) चाहे **सोमाली चैंटिंग गोशॉक** पूर्ब अफिरका के एगो शिकारी चिरई हवे।

## संदर्भ

## बाहरी कड़ी
*
डेजर्ट नेशनल पार्क

**डेजर्ट नेशनल पार्क** () भारतीय राज्य राजस्थान में जैसलमेर आ बाड़मेर शहरन के लगे, एही दुनों जिलन में, एगो नेशनल पार्क बाटे। पार्क के अस्थापना 1981 में भइल आ ई कुल 3162 वर्ग किलोमीटर रकबा पर बिस्तार लिहले बाटे। ई थार के रेगिस्तानी इकोसिस्टम के एगो बेहतरीन उदाहरण हवे।

एह रेगिस्तानी इलाका में बालू के टीला आ नमकीन झील सभ के तली पावल जाला, बीचा में इंटरमीडियल एरिया आ स्थाई टीला मिले लें। रेगिस्तानी इलाका होखे के बावजूद एहिजे बिबिध किसिम के चिरई पावल जालीं आ बाहर से प्रवास करे वाली चिरई भी खूब आवे लीं। गोडावण (ग्रेट इंडियन बस्टर्ड) खातिर ई नेशनल पार्क मशहूर हवे।

## संस्कृति में
;किताब
* *डेजर्ट नेशनल पार्क ए ज्वेल इन दा वाइब्रेट थार*, लेखक: गोविंद सागर भारद्वाज अउरी असद रहमानी

## इहो देखल जाय
* भारत के नेशनल पार्क सभ के लिस्ट

## संदर्भ

## बाहरी कड़ी

* Desert National Park; Nomination as World Heritage Site; Nomination entry - UNESCO World Heritage Centre
* Location in Google maps
* Birding in Desert National Park

श्रेणी:भारत के नेशनल पार्क
राइमोना नेशनल पार्क

**राइमोना नेशनल पार्क** चाहे **रायमोना नेशनल पार्क** () भारतीय राज्य आसाम के एकदम पच्छिमी हिस्सा में उत्तर ओर मौजूद एगो नेशनल पार्क बाटे। ई नेशनल पार्क बोडोलैंड टेरिटरी के कोकराझार जिला के गोसाईंगंज आ कोकराझार सबडिवीजन में बा। एकरा के नेशनल पार्क के रूप में बनावे के घोषणा बिस्व पर्यावरण दिवस पर 5 जून 2021 के कइल गइल। मनास टाइगर रिजर्व के सभसे पच्छिमी बफर जोन के रूप में काम करे वाला रिपु रिजर्व फारेस्ट के हिस्सा में ई पार्क  के लगातार बन क्षेत्र में बिस्तार लिहले बाटे; ई पूरबी हिमालयन बायोडाइवर्सिटी हॉटस्पॉट के हिस्सा हवे।

शुरुआत में एह जगह के रिपु-चिरांग वाइल्डलाइफ सैंक्चुअरी बनावे के बिचार रहल बाकी बाद में एकरा के नेशनल पार्क के रूप में बनावल गइल। 9 जून 2021 के, आसाम गैजेट में नोटिफिकेशन के बाद से ई आसाम के छठवाँ नेशनल पार्क बन गइल।

एह नेशनल पार्क में एशियाई हाथी, गौर (इंडियन बिशन), आ सुनहरा लंगूर सभ के मजिगर आबादी बाटे। ई नेशनल पार्क चिरांग-रिपु एलिफैंट रिजर्व के भी हिस्सा बाटे।

## इहो देखल जाय
* डिब्रू-सैखोवा नेशनल पार्क
* देहिंग पटकाई नेशनल पार्क
* काजीरंगा नेशनल पार्क
* मानस नेशनल पार्क
* नामेरी नेशनल पार्क
* ओरंग नेशनल पार्क
* भारत के नेशनल पार्क सभ के लिस्ट

## संदर्भ

श्रेणी:भारत के नेशनल पार्क
श्रेणी:कोकराझार जिला
प्रोटेक्टेड एरिया

**प्रोटेक्टेड एरिया** () चाहे **कंजर्वेशन एरिया** () अइसन भूगोलीय लोकेशन चाहे क्षेत्र होखे लें जिनहन के उनहन के जानल-मानल प्राकृतिक, इकोलॉजिकल भा सांस्कृतिक कीमत के चलते सुरक्षा आ संरक्षण दिहल गइल होखे ला। हिंदी में इनहन के **रक्षित क्षेत्र** भा **संरक्षित क्षेत्र** कहल जाला। कई किसिम के प्रोटेक्टेड एरिया होखे लें जिनहन में सुरक्षा आ संरक्षण के स्तर के आधारं आ नेशनल भा इंटरनेशनल भागीदारी नियर चीजन से इनहन के प्रकार तय होखे ला। अलग-अलग देसन में कानूनी रेगुलेशन अलग हो सके ला।

आसान भाषा में संरक्षित क्षेत्र अइसन एरिया होखे लें जहाँ मनुष्य के मौजूदगी आ कामकाज, संसाधन के दोहन (जलावन के लकड़ी, गैर-इमारती लकड़ी, पानी,... वगैरह) के कानूनी रूप से सीमित कइल गइल होखे ला।

## संदर्भ

## बाहरी कड़ी

* WDPA dataset on Ocean Data Viewer
* ProtectedPlanet.net
* Campaign For Nature – campaigns for protecting at least 30% of the planet by 2030
* DOPA, a Digital Observatory for Protected Areas
* United Nations Environment Programme World Conservation Monitoring Center, Protected Areas Programme
* IUCN World Commission on Protected Areas
* IUCN Global Protected Area Programme
* 2010 Biodiversity Indicators Partnership Indicator Factsheet: Management Effectiveness of Protected Areas
* A-Z of Areas of Biodiversity Importance
* Brazilian Amazon Protected areas – Instituto Socioambiental

श्रेणी:प्रोटेक्टेड एरिया
श्रेणी:जमीन उपयोग
श्रेणी:पर्यावरण सुरक्षा
नेशनल पार्क

**नेशनल पार्क** () अइसन प्राकृतिक पार्क होला जे प्रकृति के संरक्षण (कंजर्वेशन) खातिर इस्तेमाल होखे ला आ नेशनल लेवल के सरकारन द्वारा सीमांकित आ सुरक्षित होखे ला। बहुधा ई प्राकृतिक, अर्ध-प्राकृतिक भा डेवलप कइल जमीन के हिस्सा होखे ला जेकरा के कौनों संप्रभु राष्ट्र संरक्षित आ सुरक्षित घोषित करे ला आ एकर मालिक होखे ला। अलग-अलग देसन में इनहन के घोषित करे के तरीका आ कानून अलग हो सके लें बाकी सभका में एगो कॉमन बात रहे ला: "बन वाली प्रकृति" (वाइल्ड नेचर) के बाद के पीढ़ी खातिर संरक्षण (कंजर्वेशन) आ एह काम के राष्ट्रिय गर्व के भावना के साथे कइल जाला।

यूनाइटेड स्टेट्स ऑफ़ अमेरिका में पहिला पार्क जे अस्थापित कइल गइल, "पब्लिक पार्क भा मनोबिनोद-के मैदान के रूप में लोगन के लाभ आ एंज्वायमेंट खातिर", ई यलोस्टोन नेशनल पार्क रहे 1872 में। भले यलोस्टोन ऑफिशियल रूप से "नेशनल पार्क" के रूप में क़ानून द्वारा अस्थापित ना कइल गइल रहल, इस्तेमाल में हमेशा एही के पहिला आ सभसे पुरान नेशनल पार्क बतावल जाला। हालांकि, टोबागो मेन रिज फॉरेस्ट रिजर्व (जे अब त्रिनिदाद आ टोबैगो में बा; अस्थापित 1776), आ बोग्द खान उल्ल माउंटेन (मंगोलिया, 1778) पर खेतीबारी पर कानूनी रोक लागू कइल गइल रहे, इनहन के सभसे पुरान सुरक्षित (प्रोटेक्टेड) एरिया मानल जाला।

एगो इंटरनेशनल संस्था, अंतर्राष्ट्रीय प्रकृति संरक्षण संघ (आईयूसीएन) आ वल्ड कमीशन ऑन प्रोटेक्टेड एरियास (डब्लूसीपीए) मिल के "नेशनल पार्क" सभ के कटेगरी II के प्रोटेक्टेड एरिया घोषित करे लें। आईयूसीएन के मोताबिक साल 2006 में कुल 6,555 नेशनल पार्क के पैमाना पर सही उतरे वाला जगह दुनिया भर में रहलें। आईयूसीएन अभिन ले नेशनल पार्क घोषित करे के पैरामीटर सभ के बारे में चर्चा आ बातचीत क रहल बाटे।

नेशनल पार्क सभ लगभग हमेशा आवाजाही खातिर खुला रहे लें।

## इहो देखल जाय
* प्रोटेक्टेड एरिया
* भारत के नेशनल पार्क सभ के लिस्ट

## संदर्भ

## बाहरी कड़ी

* 
* 
* 
* 
* 
* 
* 
* 
* 
* 

श्रेणी:नेशनल पार्क
श्रेणी:प्रोटेक्टेड एरिया
श्रेणी:आइ॰यू॰सी॰एन॰ श्रेणी II
दुधवा नेशनल पार्क

**दुधवा नेशनल पार्क** (; हिंदी: दुधवा राष्ट्रीय उद्यान) भारतीय राज्य उत्तर प्रदेश के तराई बेल्ट में एगो नेशनल पार्क बाटे। ई नेशनल पार्क कुल  रकबा पर फइलल बाटे आ एकर बफर जोन  बाटे। ई उत्तर प्रदेश के आ लखीमपुर खीरी जिला में पड़े ला आ दुधवा टाइगर रिजर्व के हिस्सा हवे। पार्क के लोकेशन भारत-नेपाल सीमा के लगे बाटे आ एकरे उत्तर आ दक्खिन ओर रिजर्व फॉरेस्ट के बफर जोन बाड़ें। ई तराई के इकोसिस्टम के प्रतिनिधित्व करे वाला इलाका आ प्रोटेक्टेड एरिया हवे जहाँ कई किसिम के खतरा में घोषित (एन्डेंजर्ड) प्रजाति सभ निवास करे लीं; ई लमहर घासभूमि वाला इकोसिस्टम हवे आ एह तरह के इकोसिस्टम के प्रजाति सभ खातिर महत्त्व के क्षेत्र हवे।

## इतिहास
एह एरिया के 1958 में बारहसिंगा (स्वैम्प डीयर) खातिर वाइल्डलाइफ सैंक्चुअरी (बनजीव बिहार) के रूप में अस्थापित कइल गइल रहे। बिली अर्जन सिंह के परयास के बाद एकरा के 1977 में नेशनल पार्क बनावल गइल। 1987 में एह नेशनल पार्क के प्रोजेक्ट टाइगर के तहत ले आइल गइल आ एकरा के आ बगले में मौजूद किशनपुर वाइल्डलाइफ सैंचुरी आ कतरनिया घाट वाइल्डलाइफ सैंक्चुअरी के एकट्ठा क के दुधवा टाइगर रिजर्व बना दिहल गइल।

## इहो देखल जाय
* दुधवा टाइगर रिजर्व
* वाल्मीकि नेशनल पार्क
* तराई आर्क लैंडस्केप
* भारत के नेशनल पार्क सभ के लिस्ट

## संदर्भ

## बाहरी कड़ी
*  दुधवा राष्ट्रीय उद्यान, लखीमपुर खीरी जिला के वेबसाइट kheri.nic.in पर
* दुधवा नेशनल पार्क , उत्तर प्रदेश पर्यटन, uptourism.gov.in पर

श्रेणी:भारत के नेशनल पार्क
श्रेणी:लखीमपुर खीरी जिला
जीन पियाजे

**जीन विलियम फ्रिट्ज पियाजे** (; , ,  फ्रेंच: **ज़ाँ प्याज़े**) (9 अगस्त 1896 — 16 सितंबर 1980) एगो स्विस साइकोलॉजिस्ट रहलें जिनके लड़िकन के बिकास (चाइल्ड डेवेलपमेंट) पर काम करे खातिर जानल जाला। पियाजे के कॉग्निटिव डेवेलपमेंट थ्योरी आ इनके एपिस्टोमलॉजिकल नजरिया के एक साथे "जेनेटिक एपिस्टोमॉलजी" के नाँव से जानल जाला।

पियाजे छोट बच्चा सभ के शिक्षा के बहुत महत्त्व दिहलें। इंटरनेशनल ब्यूरो ऑफ़ एजुकेशन के डाइरेक्टर के रूप में ऊ 1934 में घोषणा कइलें कि "हमनी के समाज के भहरा जाये से, चाहे ऊ हिंसात्मक होखे चाहे धीरे-धीरे क्रम से, बस शिक्षे बचावे में सक्षम बाटे"। इनके बाल बिकास के थ्योरी शिक्षा देवे वाला लोगन के ट्रेनिंग के दौरान पढ़ावल जाला। शिक्षा देवे वाला एजुकेटर लोग एह पर आधारित रचनात्मक-आधार वाली रणनीति बनावे ला।

पियाजे जेनेवा में इंटरनेशनल सेंटर फॉर जेनेटिक एपिस्टोमॉलजी के 1955 में अस्थापना कइलें जब ऊ जेनेवा युनिवर्सिटी में फेकल्टी रहलें आ एह संस्थान के 1980 में अपना निधन ले डाइरेक्टर रहलें। एह सेंटर के अस्थापना से जेतना सहजोग-संबंध अध्ययन जगत में संभव भइलें, उनहन के जेतना परभाव परल, अंत में सेंटर के "पियाजे के फैक्ट्री" कहल जाये लागल।

अर्न्स्ट फॉन ग्लासर्फील्ड के मोताबिक, पियाजे "जाने के कंस्ट्रक्टिव थ्योरी के महान अगुआ रहलें"। हालाँकि, इनके बिचारन के 1960 के दशक ले पापुलरिटी ना मिल पावल। एकर परभाव ओह समय ई भइल कि मनोबिज्ञान के उपशाखा केरूप में अध्ययन के उद्भव भइल। 20वीं सदी के अंत ले, पियाजे, बी. एफ. स्किनर के बाद, ओह जमाना के दुसरा सभसे बेसी हवाला दिहल जाये वाला साइकोलाजिस्ट बन गइलें।

## संदर्भ

श्रेणी:1896 में जनम
श्रेणी:1980 में निधन
श्रेणी:स्विट्जरलैंड के लोग
पियाजे के कॉग्निटिव डेवेलपमेंट थ्योरी

**पियाजे के कॉग्निटिव डेवेलपमेंट थ्योरी** () मनुष्य के बुद्धिमत्ता के बिकास आ ओकरे स्वभाव के बारे में एगो समग्र (कांप्रिहेंसिव) थ्योरी हवे। ई थियरी स्विट्जरलैंड के मनोबैज्ञानिक जीन पियाजे (1896–1980) द्वारा दिहल गइल।

## बाहरी कड़ी

* Piaget's theory of cognitive development

श्रेणी:कॉग्निटिव साइकोलॉजी
मार्केटिंग

**मार्केटिंग** () एगो प्रासेस हवे जेह में कौनों टार्गेट मार्केट के जरूरत के पूरा करे के हिसाब से बस्तु आ सेवा के रूप में वैलू एक्सप्लोर कइल जाला, बनावल जाला आ डिलीवर कइल जाला; एह में टार्गेट ऑडियंस के सेलेक्शन; कुछ लच्छन भा थीम के सेलेक्शन जिनहन पर बिज्ञापन में जोर देवे लायक होखे; बिज्ञापन कैंपेन के लागू कइल; ट्रेड शो आ पब्लिक इवेंट सभ में सामिल होखल; खरीदे वाला लोगन के हिसाब से आकर्षक प्रोडक्ट डिजाइन आ पैकेजिंग कइल; बेचे के शर्त परिभाषित कइल, जइसे कि दाम, डिस्काउंट, वारंटी आ रिटर्न पालिसी बनावल; मीडिया में प्रोडक्ट के प्रस्तुत कइल चाहे अइसन लोगन के सोझा प्रस्तुत कइल जे लोग दुसरे लोगन के खरीदारी के आदत के परभावित क सकत होखे; रिटेलर, होलसेल बिक्रेता आ रीसेलर के साथे करार कइल;  आ अपना ब्रांड के प्रति जागरुकता, प्रतिबद्धता (लॉयलिटी) आ पाजिटिव फीलिंग बनावल सामिल बाड़ें।


श्रेणी:बिजनेस प्रासेस
ऑनलाइन एडवर्टाइजिंग

**ऑनलाइन एडवर्टाइजिंग** (), जेकरा के **ऑनलाइन मार्केटिंग**, **इंटरनेट मार्केटिंग**, **इंटरनेट एडवर्टाइजिंग**, **डिजिटल एडवर्टाइजिंग**, चाहे **वेब एडवर्टाइजिंग** के नाँव से जानल जाला, मार्केटिंग के एगो अइसन रूप, तरीका आ प्रासेस हवे जेह में आपन प्रोडक्ट आ सर्विस सभ के ऑडियंस आ प्लेफार्म यूजर लोग ले पहुँचावे आ परमोट करे खातिर इंटरनेट के इस्तेमाल कइल जाला।
ऑनलाइन एडवर्टाइजिंग में ईमेल मार्केटिंग, सर्च इंजन मार्केटिंग (SEM), सोशल मीडिया मार्केटिंग, बिबिध किसिम के डिस्प्ले एडवर्टाइजिंग (जेह में वेब बैनर एडवर्टाइजिंग सामिल बा), आ मोबाइल एडवर्टाइजिंग आवे ला। एह रूप में बहुधा अब बिज्ञापन सभ अइसन ऑटोमेटेड सॉफ्टवेयर सिस्टम के द्वारा डिलीवर कइल जा रहल बाने जे कई वेबसाइट, मीडिया सर्विस आ प्लेटफार्म सभ पर ऑपरेट करे लें आ एह तरीका के प्रोग्रामैटिक एडवर्टाइजिंग के रूप में जानल जा रहल बाटे।

## संदर्भ


श्रेणी:डिजिटल मार्केटिंग
सैलाइन वैली सॉल्ट ट्राम

**सैलाइन वैली सॉल्ट ट्राम** कैलिफोर्निया के इन्यो काउंटी मे बा। हई इलेक्ट्रिक हवाई ट्रामवे के निरमान 1911 से 1913 ले मे सैलाइन घाटी से निमक के ले जाए बदे कइल गइल रहे। 13.4 मील (21.6 किमी) के लाम ई चार गो अलग-अलग कंपनी सभ ला 1913 से 1935 ले छिटपुट रूप से काम कइलस। अपना संचालन के घड़ी ई अमेरिका के सभसे खड़ी ट्राम रहल।

श्रेणी:रेल परिवहन
तराई आर्क लैंडस्केप

[thumb|कॉर्बेट में बंगाल टाइगर। Over 300 [Bengal tigers live in TAL, one of the highest Bengal tiger densities in the world]]

**तराई आर्क लैंडस्केप** () (संछेप में **TAL** भा **टीएएल**) हिमालय के तराई इलाका में भारतीय आ नेपाली क्षेत्र में 14 गो संरक्षित (प्रोटेक्टेड एरिया) सभ के समूह हवे। एह 14 गो ट्रांस-बार्डर प्रोटेक्टेड एरिया सभ के कुल रकबा लगभग 12.3 मिलियन एकड़ (5 मिलियन हेक्टेयर) बाटे आ ई पच्छिम में यमुना नदी के तीरे से ले के पूरुब में बागमती नदी के तीरे ले 810 किलोमीटर लमहर बिस्तार लिहले एरिया में बाड़ें।

टीएएल कई किसिम के मैमल सभ के आवास हवे जेह में बंगाल टाइगर सामिल बाटे (जेकर एहिजे दुनियाँ में सभसे बेसी घनत्व पावल जाला), भारतीय गैंडा, एशियाई हाथी, गौर, हिस्पिड हेयर (एगो खरगोस) स्लौथ भालू, दखिन एशियाई नदी सूंस, आ चीतल सामिल बाड़ें। एकरे अलावा करीबन 500 प्रजाति के चिरई पावल जालीं जिनहन में कई गो खतरा में घोषित प्रजाति बाड़ीं। एह में बंगाल फ्लोरिकन, सारस क्रेन आ करिया स्टोर्क सामिल बाड़ें।

टीएएल के नदी आ आर्द्रभूमि सभ समृद्ध आ बिबिध पारिस्थितिकी तंत्र हवें जे कई ठे स्थानिक प्रजाति सभ के सपोर्ट करे लीं जिनहन में चिरई आ स्तनधारी सभ के अलावा मछरी, उभयचर आ मीठा पानी के क्रस्टेशियन सभ के बिसाल रेंज के सामिल बाड़ीं।

## प्रोटेक्टेड एरिया
तराई आर्क लैंडस्केप में नीचे दिहल 14 गो प्रोटेक्टेड एरिया सामिल बाड़ें:
* पर्सा नेशनल पार्क, नेपाल
* चितवन नेशनल पार्क, नेपाल
* बाँके नेशनल पार्क, नेपाल
* बर्दिया नेशनल पार्क, नेपाल
* ब्लैकबक कंजर्वेशन एरिया, नेपाल
* शुक्लाफाँट नेशनल पार्क, नेपाल
* वाल्मीकि नेशनल पार्क, भारत
* सुहेलवा वाइल्डलाइफ सैंक्चुअरी, भारत
* कतरनियाघाट वाइल्डलाइफ सैंक्चुअरी, भारत
* दुधवा नेशनल पार्क, भारत
* किशनपुर वाइल्डलाइफ सैंक्चुअरी, भारत
* कॉर्बेट नेशनल पार्क, भारत
* राजाजी नेशनल पार्क, भारत
* पीलीभीत टाइगर रिजर्व, भारत

## संदर्भ

श्रेणी:भारत के प्रोटेक्टेड एरिया
श्रेणी:नेपाल के प्रोटेक्टेड एरिया
सेखुआ

240px|thumb|छत्तीसगढ़ में सखुआ के फेड़
**सेखुआ** चाहे **सखुआ** एगो फेड़ के प्रजाति हवे। एकरा के हिंदी में **साल** के नाँव से जानल जाला आ बैज्ञानिक नाँव *शोरिया रोबस्टा* (*Shorea robusta*) हवे। एकर लकड़ी भारी, मजबूत आ बहुत दिन ले टिके वाली होखे ले एही कारन ई इमारती लकड़ी (टिंबर) के रूप में बिबिध चीज बनावे खातिर इस्तेमाल कइल जाला।

पौराणिक जिकिर में भगवान् बिष्णु के शाल पसंद वृक्ष हवे। बौद्ध कथा के मोताबिक भगवान बुद्ध एही फेड़ के नीचे जनमल रहलें आ जैन मान्यता अनुसार महावीर स्वामी के एही फेड़ के नीचे ज्ञान प्राप्त भइल रहे। आदिवासी सरना पंथ में एकरा के पबित्र आ पूजे लायक फेड़ मानल जाला।

## इहो देखल जाय
* सागौन भा सागवान

## संदर्भ

श्रेणी:फेड़
सागौन

**सागौन** चाहे **सागवान** (, टीक; बैज्ञानिक नाँव: *टेक्टोनिया ग्रांडिस*) एगो उष्णकटिबंधी फेड़ के प्रजाति हवे। ई बैज्ञानिक बर्गीकरण में *लैमिनासीए* परिवार में आवे ला आ बड़हन साइज के, चौड़ी पतई वाला आ पतझड़ वाला फेड़ प्रजाति हवे। एकर लकड़ी मजबूत आ भारी होखे ले जेकरे चलते एकर इस्तेमाल इमारती लकड़ी के रूप में होला। एह में छोट-छोट खुशबूदार फूल फुलालें।

## इहो देखल जाय
* सेखुआ

## संदर्भ

श्रेणी:फेड़
किशनपुर वाइल्डलाइफ सैंक्चुअरी

**किशनपुर वाइल्डलाइफ सैंक्चुरी** () भारतीय राज्य उत्तर प्रदेश के लखीमपुर खीरी जिला में एगो वाइल्डलाइफ सैंक्चुअरी बाटे। एकर कुल रकबा  बाटे आ एकर अस्थापना 1972 में भइल। 1988  में ई बनजीव बिहार प्रोजेक्ट टाइगर के तहत बनावल दुधवा टाइगर रिजर्व के हिस्सा बनल; एकरे अलावा दुधवा नेशनल पार्क आ कतरनियाघाट वाइल्डलाइफ सैंक्चुअरी एह टाइगर रिजर्व में सामिल बाड़ें। भारत-नेपाल बार्डर के इलाका में 14 गो संरक्षित एरिया सभ, जिनहन के तराई आर्क लैंडस्केप कहल जाला, एहू में ई बनजीव बिहार सामिल बाटे।

ई हिमालय के तराई वाला इलाका हवे जहाँ घन जंगल आ घासभूमि पावल जालीं। बन में सखुआ, सागौन आ जामुन के फेड़ मिले लें।

## जिया जंतु
एहिजा के प्रमुख आकर्षण बंगाल टाइगर के नाँव से जानल जाए वाली भारतीय बाघ के प्रजाति हवे। बाघ के अलावा एह बनजीव बिहार में तेंदुआ, बारहसिंगा, हॉग डियर, बार्किंग डियर नाँव के हरिना के प्रजाति मिले लीं। चिरई में बंगाल फ्लोरिकन आ छोटका फ्लोरिकन प्रमुख आकर्षण बाड़ें।

## इहो देखल जाय
* दुधवा टाइगर रिजर्व
* दुधवा नेशनल पार्क 
* कतरनियाघाट वाइल्डलाइफ सैंक्चुअरी
* तराई आर्क लैंडस्केप

## संदर्भ

## बाहरी कड़ी
* "Kishanpur Wildlife Sanctuary"  (dudhwa.co.in)

श्रेणी:उत्तर प्रदेश के भूगोल
श्रेणी:उत्तर प्रदेश के पर्यटक आकर्षण
श्रेणी:लखीमपुर खीरी जिला
कतरनियाघाट वाइल्डलाइफ सैंक्चुअरी

**कतरनियाघाट वाइल्डलाइफ सैंक्चुरी** () भारतीय राज्य उत्तर प्रदेश के बहराइच जिला में एगो वाइल्डलाइफ सैंक्चुअरी बाटे। 1975 में एकर अस्थापना भइल आ 1987 में एकरा के प्रोजेक्ट टाइगर के तहत ले आइल गइल; अब ई दुधवा नेशनल पार्क आ किशनपुर वाइल्डलाइफ सैंक्चुअरी के साथे मिला के दुधवा टाइगर रिजर्व के हिस्सा हवे।

एह बनजीव बिहार के कुल रकबा  बाटे आ ई उत्तर प्रदेश के राजधानी लखनऊ से करीबन 125 किमी के दूरी पर बा। ई हिमालय के तराई वाला इलाका हवे जहाँ घन जंगल आ घासभूमि मिले लीं।

## जियाजंतु
कतरनियाघाट के प्रमुख आकर्षण घड़ियाल हवे। एकरे अलावा बंगाल टाइगर एहिजे के प्रमुख आकर्षण हवे।

## इहो देखल जाय
* दुधवा टाइगर रिजर्व
* दुधवा नेशनल पार्क
* किशनपुर वाइल्डलाइफ सैंक्चुअरी
* तराई आर्क लैंडस्केप

## संदर्भ

## बाहरी कड़ी
* Katarniaghat Wildlife Sanctuary  (uptourism.gov.in)
* कतरनियाघाट वाइल्डलाइफ सैंक्चुरी (bahraich.nic.in)

श्रेणी:उत्तर प्रदेश के भूगोल
श्रेणी:उत्तर प्रदेश के पर्यटक आकर्षण
श्रेणी:बहराइच जिला
बाँके नेशनल पार्क

**बाँके नेशनल पार्क** नेपाल के लुंबिनी प्रदेश में स्थित बा आ एकरा के "पृथिवी के उपहार" के रूप में मान्यता मिलला के बाद 2010 में नेपाल के दसवाँ नेशनल पार्क के रूप में स्थापित कइल गइल। संरक्षित इलाका  के क्षेत्रफल में बिस्तार लिहले बा आ ज्यादातर हिस्सा चुरिया पहाड़ी श्रेणी पर पड़े ला। ई पार्क बाँके, सल्यान आ डांग जिला सभ में  के बफर जोन से घेरल बा।

पड़ोसी बर्दिया नेशनल पार्क के साथ मिल के  के सुसंगत संरक्षित क्षेत्र बाघ संरक्षण इकाई (TCU) बरदिया-बांके के प्रतिनिधित्व करे ला।

## वनस्पति
बांके नेशनल पार्क में बनल वनस्पति सभ में कम से कम 113 गो पेड़ प्रजाति, 107 गो जड़ी-बूटी प्रजाति आ 85 गो झाड़ी आ पर्वतारोही प्रजाति सभ के सामिल कइल गइल बा। आम प्रजाति सभ में साल, एक्सलवुड, सेमेकार्पस एनाकार्डियम, खैर, टर्मिनेलिया अलाटा सामिल बाड़ें।

## जियाजंतु
संरक्षित इलाका में बाघ आ चार सींग वाला एंटीलोप बाड़ें। साल 2014 में संरक्षित इलाका में पहिली बेर रूडी मैंगूज (नेउर के एगो प्रजाति) के रिकार्ड कइल गइल।

## इहो देखल जाय
* तराई आर्क लैंडस्केप

## संदर्भ

श्रेणी:नेपाल के नेशनल पार्क
ओरोविले झील

260px|thumb|alt=पानी कम जाए पर सूखत जा रहल रिजर्वायर में नाइ सभ|मई 2021 में पानी कम जाए पर सूखत जा रहल रिजर्वायर में नाइ सभ
**ओरोविले झील** एगो बनावटी रिजर्वायर हवे जे ओरोविल बांध द्वारा फेदर नदी के रोक के बनल बा जे उत्तरी कैलिफोर्निया के ब्यूटे काउंटी में स्थित बा। ई झील ओरोविले शहर से 5 मील (8.0 किमी) उत्तर-पूरुब ओर, लेक ओरोविले स्टेट रिक्रिएशन एरिया के भीतर, सिएरा नेवादा के पच्छिमी तलहटी में स्थित बा। कैलिफोर्निया में दुसरा सभसे बड़ जलाशय के रूप में जानल जाए वाला, ओरोविले झील के कैलिफोर्निया स्टेट वाटर प्रोजेक्ट के भीतर पानी के भंडारण, बाढ़ नियंत्रण, मनोरंजन, मीठा पानी के रिलीज सैक्रामेंटो-सैन जोआकिन डेल्टा में लवणता के घुसपैठ के नियंत्रित करे में सहायता के सुविधा के रूप में आ मछरी आ वन्यजीव के रक्षा करे खातिर एगो कीस्टोन सुविधा के रूप में मानल जाला।

ई झील एगो लोकप्रिय राष्ट्रीय स्तर पर परसिद्ध मछरी पकड़े के जगह हवे जबकि कोहो सामन के स्टॉक फेदर रिवर फिश हैचरी से कइल जाला। ई हैचरी ओरोविले झील के एगो मुख्य घटक हवे।

श्रेणी:कैलिफोर्निया के भूगोल
श्रेणी:रिजर्वायर
ट्रोपोस्फियर

**ट्रोपोस्फियर**  पृथिवी के वायुमंडल के पहिली आ सभसे निचला परत हवे, आ एह में पृथिवी ग्रह के वायुमंडल के कुल द्रब्यमान के 75%, जलभाप आ एरोसोल सभ के कुल द्रब्यमान के 99% हिस्सा समाइल बा आ ज्यादातर मौसमी घटना एही लेयर में होखे लीं। एकर ऊँचाई भूमध्य रेखा के लगे आ उष्णकटिबंध में औसतन ; बिचला अक्षांस सभ में औसतन ; आ हाई अक्षांस में आ ध्रुवन के लगे  होखे ले; एह तरीका से एकर औसत ऊँचाई  होखे ले।

ई यूनानी भाषा के ट्रोपोस (घुमरीदार) आ स्फियर (गोला) से मिल के बनल शब्द हवे जेकर मतलब होला कि एह मंडल में हवा में टर्बुलेंस होखे ला; हवा एह परत में घुमरिया के मिक्स होखत रहे ले। हिंदी में एकरा के क्षोभ भा विक्षोभ मंडल कहल जाला चाहे परिवर्तन मंडल कहल जाला।

एकरे ऊपरी सीमा के ट्रोपोपॉज कहल जाला जे एकरा के स्ट्रेटोस्फियर से अलगा करे ले।

## संदर्भ

## बाहरी कड़ी
* U.S. National Weather Service – Layers of the Atmosphere 
* Chemical Reactions in the Atmosphere

श्रेणी:पृथिवी के वायुमंडल
श्रेणी:वायुमंडल के डायनामिक्स
श्रेणी:वायुमंडल
स्ट्रेटोस्फियर

**स्ट्रेटोस्फियर** () पृथिवी के वायुमंडल के नीचे से दुसरी परत हवे जे ट्रोपोस्फियर आ मेसोस्फियर के बीचा में बाटे। स्ट्रेटा के मतलब परत भा लेयर होखे ला, एह मंडल में तापमान के चलते स्ट्रेटा बने लें जेह में ऊपर अधिका तापमान आ नीचे कम तापमान के हवा के परत होखे लीं; एकरा चलते ई डिस्टर्ब ना होखे लीं। ऊँचाई के साथे तापमान के बढ़े के कारन एह मंडल में ओजोन गैस के द्वारा अल्ट्रावायलेट किरन के सोख लिहल जाइल हवे। एही मंडल में वायुमंडल के ओजोन परत होखे ला जहाँ बाकी वायुमंडल के तुलना में ओजोन के कंसंट्रेशन बेसी होखे ला। पृथिवी के सतह के नगीचे मौजूद ट्रोपोस्फियर के तुलना में एह लेयर में तापमान के उल्टा इस्थिति होखे ला जेकरा थर्मल इन्वर्जन कहल जाला; मने कि तापमान ऊँचाई के साथे बढ़े ला जबकि ट्रोपोस्फियर में ऊँचाई बढे पर तापमान में कमी आवे ला। नीचे कम आ ऊपर बेसी तापमान वाली परत होखे के कारन एह मंडल में विक्षोभ टर्बुलेंस आ मिक्सिंग ना होला बलुक हवा के स्ट्रेटा बन जालें।

निचली लेयर ट्रोपोस्फियर आ एह लेयर स्ट्रेटोस्फियर के बीचा के सीमा के ट्रोपोपॉज कहल जाला। ट्रोपोपॉज के ऊँचाई आ स्ट्रेटोस्फियर के निचला सीमा भूमध्य रेखा के लगे , मध्य अक्षांस में  आ ध्रुवी इलाका सभ में  होखे ला। एह लेयर में नीचे ट्रोपोपॉज के लगे तापमान  होखे ला आ ऊपर मेसोस्फियर के लगे ई  तक ले चहुँप जाला। एहू मंडल में तापमान में सीजन सभ के साथे बदलाव देखे के मिले ला खासकर के ध्रुवी रात के समय निचला हिस्सा में तापमान बहुत नीचे चल जाला। एह मंडल में हवा के गति बहुत तेज हो सके ला ट्रोपोपॉज के तुलना में, जइसे कि दक्खिनी पोलर वर्टेक्स में ई  तक ले पहुँच सके ला।

हिंदी में एकरा के *समताप मंडल* कहल जाला आ एकरे ऊपरी सीमा के अंग्रेजी में स्ट्रेटोपाज आ हिंदी में समताप सीमा कहल जाला। स्ट्रेटोपाज एकरा के मेसोस्फियर से अलगा करे ला। एकर ऊँचाई भूमध्य रेखा के लगे कम आ ध्रुव पर बेसी होला।

## संदर्भ

## बाहरी कड़ी
* Current map of global winds and temperatures at the 10 hPa level.
* Stratosphere-An overview. sciencedirect.com

श्रेणी:पृथिवी के वायुमंडल
श्रेणी:वायुमंडल के डायनामिक्स
श्रेणी:वायुमंडल
पँवरत बजार

**पँवरत बजार** () सभ अइसन बजार होखे लीं जहाँ नाइ में समान बिकाला। इनहन के उत्पत्ती ओह ज़माना के हवे जब पानी ट्रांसपोर्ट के माध्यम रहल आ डेली के जिनगी में एकर महत्व रहल। अबके अइसन बजार सभ एकरे अलावा पर्यटक लोगन के आकर्षण के केंद्र बने लें। अइसन बजार मुख्य रूप से म्यांमार (बर्मा), थाईलैंड, इंडोनेशिया, वियतनाम, श्रीलंका, बांग्लादेश आ भारत में मिले लें। भारत के कलकत्ता में अइसन एगो बजार 2018 में खोलल गइल।

## संदर्भ

श्रेणी:पर्यटक आकर्षण
श्रेणी:खुदरा बजार
मेसोस्फियर

**मेसोस्फियर** पृथिवी के वायुमंडल में एगो परत हवे। ई स्ट्रेटोस्फियर के ऊपर आ थर्मोस्फियर के नीचे पावल जाले। तापमान के आधार पर वायुमंडल के ढाँचा के वर्गीकरण में ई बीचोबीच वाली लेयर हवे जेकरा चलते एकर ई नाँव धराइल हवे; यूनानी भाषा में *मेसो* उपसर्ग के मतलब होला बिचला भा मध्य वाला हिस्सा। हिंदी में एकरा के मध्यमंडल कहल जाला। एकर निचली सीमा स्ट्रेटोपॉज हवे जे स्ट्रेटोस्फियर ऊपरी सीमा हवे आ ऊपरी सीमा जे एकरा के थर्मोस्फियर से अलगा करे ले ऊ मेसोपॉज कहाले। एह दुन्नो सीमा के निर्धारण एह बात से होखे ला कि मेसोस्फियर में फिर से ऊँचाई के साथे तापमान घटे लागे ला। मेसोपॉज पर तापमान लगभग  होखे ला आ ई पृथिवी पर के सभसे ठंढा जगह हवे।

स्ट्रेटोपॉज के ऊँचाई औसतन  होखे ला आ मेसोस्फियर के ऊपरी सीमा मेसोपॉज लगभग  ऊँचाई पर मौजूद बाटे।

स्ट्रेटोस्फियर आ मेसोस्फियर दुन्नों के एकट्ठा रूप से कभी-काल्ह "मिडिल एटमॉस्फियर" (बिचला वायुमंडल) के नाँव से जानल जाला। एह दुनू के बिस्तार  ले पावल जाला। मेसोपॉज के ऊँचाई  पर हवे जेकरा के टर्बोपॉज के रूप में भी जानल जाला काहें से कि एकरे ऊपर टर्बुलेंस बंद हो जाला; एकरा नीचे के वायुमंडल में भँवर नियर रचना के चलते वायुमंडल के गैस आपस में मिक्स होखे लीं जे टर्बोपॉज पर बंद हो जाला आ ऊपर अलग-अलग गैस सेपरेट रूप से भार के हिसाब से लेयर बनावे लीं।

## संदर्भ

श्रेणी:पृथिवी के वायुमंडल
श्रेणी:वायुमंडल के डायनामिक्स
श्रेणी:वायुमंडल
थर्मोस्फियर

**थर्मोस्फियर** पृथिवी के वायुमंडल के एगो परत (लेयर) हवे जे मेसोस्फियर के ऊपर आ एक्सोस्फियर के नीचे पावल जाला; एह तरीका से ई ऊपर से दुसरी आ नीचे के ओर से तिसरही लेयर हवे। वायुमंडल के एह लेयर में सुरुज के अल्ट्रावायलेट रेडिएशन के चलते गैस के मॉलिक्यूल सभ के फोटोआयनाइजेशन/फोटोडिसअसोसिएशन होखे ला आ आयन के रूप में गैस पावल जालीं; एह तरीका से आयनोस्फियर के अधिकतर हिस्सा थर्मोस्फियर में पड़े ला। थर्मोस्फियर के शुरुआत 80 किमी के ऊँचाई पर होखे ला आ ई गर्मी के यूनानी नाँव थर्मोस से नाँव वाली लेयर हवे। एकरे ऊपरी सीमा के थर्मोपॉज भा एक्सोबेस कहल जाला जे लगभग 600 किलोमीटर के ऊँचाई पर बाटे। हिंदी में एह लेयर के ऊष्मा मंडल कहल जाला।

## इहो देखल जाय
* आयनमंडल
* मेसोस्फियर
* एक्सोस्फियर

## संदर्भ

श्रेणी:पृथिवी के वायुमंडल
श्रेणी:वायुमंडल के डायनामिक्स
श्रेणी:वायुमंडल
किनपोर्श

किनपोर्श: द सीरीज एगो 2022 के थाई एक्शन रोमांस ड्रामा टेलीविजन सीरीज हवे जे एही नाँव के वेब उपन्यास पर आधारित बाटे जेह में फाकफुम रोमसैथोंग (माइल) आ नट्टाविन वट्टानागीतिफाट (अपो) मुख्य भूमिका में बाड़ें जा। ई सीरीज पोर्श के अनुसरण करे ले काहें सेकी ऊ खुद के किन थीरापन्याकुल द्वारा माफिया अंडरवर्ल्ड में खींचा गइल पावे ला।

## कहानी के सार
थीरापन्याकुल माफिया प्रमुख के माझिल बेटा किन थीरापन्याकुल (फाकफुम रोमसैथोंग) अपना निजी अंगरक्षक के रूप में पार्ट टाइम वेटर आ ताइक्वांडो चैंपियन पोर्श किट्टीसावासद (नट्टाविन वट्टनागीतिफाट) के काम पर राखेलें। शुरू में अनिच्छुक पोर्श अपना भाई चेए खातिर सहमत हो जाला काहे सेकी किन ब्लैकमेल आ रिश्वत के खल-खल के हथकंडा अपनावे ला। दुनों जने कए गो बाधा में पड़ जालें आ रोमांटिक रिश्ता में उलझ जालें बिना एह बात के एहसास कइले कि दुनों जने के अपना प्यार खातिर कवन-कवन परेशानी के सामना करे के बा।

## कलाकार आ पात्र सभ

### मुख्य

* फाकफुम रोमसैथोंग (माइल) अनाकिन "किन" थीरापन्याकुल के रूप में, दूसरका बेटा आ थीरापन्याकुल क्राइम फैमिली के मुख्य शाखा के अनुमानित उत्तराधिकारी।

* नट्टाविन वट्टनागीतिफाट (अपो) पोर्श पचारा किट्टीसावासद के रूप में, एगो कॉलेज के छात्र, बारटेंडर, आ ताइक्वांडो चैंपियन।
** पासिन कैहंडिंग युवा पोर्श के रूप में 

### सहायक

* विचपास सुमेट्टीकुल (बाइबिल) वेगास थीरापन्याकुल के रूप में, बड़का बेटा आ थीरापन्याकुल क्राइम फैमिली के अतिरिक्त शाखा के अनुमानित उत्तराधिकारी।
* जकपन पुट्टा (बिल्ड) पीट के रूप में, तंखुन के मुख्य अंगरक्षक।
* जेफ़ सैटर किमहान थीरापन्याकुल के रूप में, किन के छोट भाई, थीरापन्याकुल क्राइम फैमिली के मुख्य शाखा में तीसरा आ छोटका बेटा। ऊ पारिवारिक धंधा में बेरुचि के नाटक करेला बाकिर भीतरी से ओतने बेरहमी होला जेतना कि ओकर बाप आ भाई।
* तिन्नासिट इसारापोंगपोर्न (बारकोड) पोर्चए पित्चाया के रूप में, पोर्श के छोट भाई, जे अनजाने में किम के प्रति मोहित हो जाला।
** डोरोथी प्रवतचनयोतिन युवा पोर्चए के रूप में 

श्रेणी:लेख जिनहन में थाई-भाषा के पाठ बाटे
14वाँ दलाई लामा

**14वाँ दलाई लामा** (आधायात्मिक नाँव: **जेत्सुन जाम्फाल न्गावांग लोब्सैंग येशे तेंजिंग ग्यात्सो**; जनम 6 जुलाई 1935) जिनके **तेनजिंग ग्यात्सो** आ तिब्बती लोगन में **ग्याल्वा रिन्पोंचे** के नाँव से जानल जाला वर्तमान दलाई लामा बाड़ें आ तिब्बती लोगन के सभसे ऊँच आध्यात्मिक नेता आ तिब्बत के पुराना राज्य के राजप्रमुख हवें।

## संदर्भ

श्रेणी:1935 में जनम
श्रेणी:जियत लोग
अफ्रीकन सैक्रेड आइबिस

**अफ्रीकन सैक्रेड आइबिस** ((); बैज्ञानिक नाँव: *Threskiornis aethiopicus*) आइबिस चिरई सभ के एगो प्रजाति हवे जे पानी में चले वाला थ्रेसकियोंर्नीथिडाए परिवार में आवे ले। ई अफिरका आ मध्य पूर्ब के देसन के मूल निवासी चिरई हवे। बिसेस रूप से ई चिरई प्राचीन मिस्र के लोगन द्वारा धार्मिक महत्व दिहल जाए खातिर जानल जाला; प्राचीन मिस्र के सभ्यता आ धरम में एकरा के थोथ नाँव के देवता से जोड़ल गइल रहे। एकरा बावजूद ई चिरई खुद मिस्र देस से लोकल रूप में अब बिलुप्त (एकस्ट्रिपेटेड) भ गइल बाटे।

## संदर्भ

## बाहरी कड़ी

* Sacred Ibis - *[[Southern African Bird Atlas Project|The Atlas of Southern African Birds]]*
* Invasive Species Factsheet African sacred ibis on DAISIE European Invasive Alien Species Gateway
* 

श्रेणी:अफिरका के चिरई